**ԱՄՓՈՓԱԹԵՐԹ**

**­­­«Մարտական խնդիրների իրականացման, պլանավորման կամ վերահսկման գործառույթներ ունեցող պաշտոններ զբաղեցնող պայմանագրային զինվորական ծառայության սպայական, ենթասպայական և շարքային կազմերի զինծառայողներին ատեստավորման արդյունքներով հաշվարկվող հավելավճարի չափերը և վճարման կարգը սահմանելու մասին»** **ՀՀ կառավարության որոշման նախագծի առնչությամբ շահագրգիռ մարմինների կողմից արված առաջարկությունների վերաբերյալ**

|  |  |  |
| --- | --- | --- |
| **1. Արդարադատության նախարարություն** | | **31.01.2023թ.** |
| **N 01/27.1/4922-2023** |
| Դիտողությունների և առաջարկություններ չկան: | **Ընդունվել է** | |
| **2. Ֆինանսների նախարարություն** | | **16.01.2023թ.** |
| **N 01/34-1/411-2023** |
| ՀՀ ֆինանսների նախարարությունը ՀՀ պաշտպանության նախարարության կողմից ս.թ. հունվարի 4-ի N ՊՆ/01/15-2023 գրությամբ ներկայացված` «Մարտական խնդիրների իրականացման, պլանավորման կամ վերահսկման գործառույթներ ունեցող պաշտոններ զբաղեցնող պայմանագրային զինվորական ծառայության սպայական, ենթասպայական և շարքային կազմերի զինծառայողներին ատեստավորման արդյունքներով հաշվարկվող հավելավճարի չափերը և վճարման կարգը սահմանելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում է, որ գրությամբ ներկայացված չէ ինչպես Նախագծով առաջարկվող մարտական խնդիրների իրականացման, պլանավորման կամ վերահսկման գործառույթներ ունեցող պաշտոններ զբաղեցնող պայմանագրային զինվորական ծառայության սպայական, ենթասպայական և շարքային կազմերի զինծառայողներին ատեստավորման արդյունքներով հաշվարկվող հավելավճարների չափերի ձևավորման սկզբունքը, այնպես էլ ՀՀ կառավարության 03.07.2014թ. N 712-Ն որոշմամբ սահմանված այն հավելումների տեսակները, որոնք չեն ներառվի ատեստավորում անցած զինծառայողների դրամական բավարարման վճարումների հաշվարկներում:  Հաշվի առնելով, որ Նախագծի ընդունումը կհանգեցնի ՀՀ պետական բյուջեից լրացուցիչ միջոցների հատկացման անհրաժեշտության՝ ուստի անհրաժեշտ է կից ներկայացնել նաև առաջարկվող փոփոխության ֆինանսական գնահատականը և դրա ազդեցությունը 2023 թվականին ՀՀ պաշտպանության նախարարության կարիքների համար նախատեսված ծախսերի վրա:    Միաժամանակ, Նախագծի վերաբերյալ կարևորում ենք ՀՀ վարչապետի աշխատակազմի քաղա­քա­ցիական ծառայության գրասենյակի դիրքորոշումը՝ նկատի ունենալով, որ «Քաղաքա­ցիա­կան ծառայության մասին» ՀՀ օրենքի 38-րդ հոդվածի 3-րդ կետի 4-րդ ենթակետի համաձայն՝ նշված գրասենյակը մշակում է պետական մարմիններում աշխա­տանքի վարձատրության քաղաքականությունը: | **Ընդունվել է**  Նախագծով նախատեսված հավելավճարները որակավորված պայմանագրային զինծառայողների նկատմամբ հաշվարկելու օրվանից վերջիններիս համար դադարեցվելու է ՀՀ կառավարության 03.07.2014թ. N 710-Ն որոշման Հավելված N 1-ով սահմանված լրավճարների հաշվարկումը, իսկ ՀՀ կառավարության 03.07.2014թ. N 712-Ն որոշմամբ սահմանված «18. Պայմանագրային զինվորական ծառայության պաշտոնների համար» հավելումը արդեն իսկ ուժը կորցրած է համարվել: Ատեստավորում անցած զինծառայողների դրամական բավարարման վճարումներում չներառվող այլ հավելումների տեսակների ցանկը դեռևս ենթակա է քննարկման ՀՀ կառավարության 03.07.2014թ. N 712-Ն որոշմամբ սահմանված հավելումների տեսակների օպտիմալացման շրջանակներում:  Ատեստավորման արդյունքներով զինծառայողների համար հաշվարկվող հավելավճարի նոր չափերը ձևավորվել են հիմք ընդունելով այն սկզբունքը, որ մարտական հերթապահություն իրականացնող ենթասպայական և շարքային կազմի պայմանագրային զինծառայողներից ամենացածր՝ 3/1 պաշտոնի խմբի նվազագույն աշխատավարձը առանց հարկերի և այլ պարտադիր վճարների նախկինում ստացվող չափի նկատմամբ ավելանա կրկնակի՝ կազմելով 422 հազ. դրամ, իսկ սպայական կազմի մարտական հերթապահություն չիրականացնող զինծառայողների համար՝ 500.00 հազ. դրամ:  Ակնկալվում է, որ Նախագծի ընդունումը կհանգեցնի ծախսերի ավելացում 81.500 մլրդ դրամի չափով՝ առաջիկա երեք տարիների կտրվածքով:  **Ընդունվել է**  Նախագիծը ուղարկվել է նաև ՀՀ վարչապետի աշխատակազմի քաղա­քա­ցիական ծառայության գրասենյակի ղեկավարին: | |
| **3. Վարչապետի աշխատակազմի քաղաքացիական ծառայության գրասենյակ** | | **24.01.2023թ.** |
| **N /46.3/2440-2023** |
| Դիտողությունների և առաջարկություններ չկան: | **Ընդունվել է** | |